|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна покраїна ВойводинаПокраїнски секретарият за образованє, предписаня,управу и национални меншини – национални заєднїциБулевар Михайла Пупина 16, 21000 Нови СадТел: +381 21 487 4035; 487 4330ounz@vojvodinа.gov.rs |
|  | ЧИСЛО: 128-451-3223/2023-01 | ДАТУМ: 23.8.2023. |

 На основи члена 2. и 5. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней покраїни Войводини («Службени новини АПВ» число) 14/15 и 10/17), члена 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє програмох и проєктох у обласци основного и штреднього образованя и воспитаня у Автономней покраїни Войводини («Службени новини АПВ» число) 7/23), а у вязи зоз Покраїнску скупштинску одлуку о буджету Автономней покраїни Войводини за 2023. рок («Службени новини АПВ» число 54/22 и 27/23 – ребаланс), покраїнски секретар за образованє, предписаня, управу и национални меншини – национални заєднїци, розписує

**КОНКУРС**

 **ЗА ФИНАНСОВАНЄ И СОФИНАНСОВАНЄ ПРОЄКТОХ У ОБЛАСЦИ ДЗВИГАНЯ КВАЛИТЕТУ ОБРАЗОВНО-ВОСПИТНОГО ПРОЦЕСУ ОСНОВНОГО И ШТРЕДНЬОГО ОБРАЗОВАНЯ – ТРОШКИ ОСПОСОБЙОВАНЯ ТАЛАНТОВАНИХ ШКОЛЯРОХ ОСНОВНИХ И ШТРЕДНЇХ ШКОЛОХ ЗОЗ ТЕРИТОРИЇ АП ВОЙВОДИНИ И АНҐАЖОВАНЯ ФАХОВИХ СОТРУДНЇКОХ НА АНДРЕВЛЮ ЗА 2023. РОК**

Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият) у складзе зоз Финансийним планом за 2023. рок, за унапредзенє квалитету основного и штреднього образованя – трошки участвованя талантованих школярох основних и штреднїх школох зоз териториї АП Войводини и фахових сотруднїкох (або наставнїкох/професорох у винїмкових случайох) у свойстве реализаторох предвидзених активносцох зоз сфери природних и дружтвених наукох, уметносци и култури хторе ше отрима у периодзе септембер-децембер 2023. року у Центру за привредно-технолоґийни розвой «Андревлє» на Андревлю, опредзелює вкупну суму **9.445.786,00 динари, и то за основне образованє суму од 5.000.000,00 динари и за штреднє образованє 4.445.786,00 динари**.

Право участвовац на Конкурсу маю основни и штреднї школи на териториї АП Войводини, чий снователь Република Сербия, автономна покраїна або єдинка локалней самоуправи. Наведзени средства наменєни за дзвиганє квалитету образовно-воспитного процесу основного и штреднього образованя и воспитаня – трошки проєкту оспособйованя талантованих школярох основних и штреднїх школох зоз териториї АП Войводини у 2023. року, хторе ше отрима у периоду септембер-децембер 2023. року у шейсцдньовим тирваню (по 5 полни пансиони), у Центре за привредно-технолоґийни розвой Войводини, Андревлє, Баноштор.

 Основни и штреднї школи можу конкуровац за:

1) трошки змесценя и костираня школярох своїх школох (7. и 8. класу основней школи, односно 2. и 3. рок штреднєй школи), за їх участвованє у предвидзених активносцох, за 5 полни пансиони;

2) трошки змесценя, костираня и надополнєня за роботу фахових сотруднїкох (або наставнїкох/ професорох у винїмкових случайох) їх школох, хтори буду анґажовани як реализаторе предвидзених активносцох школярох, тиж 5 полни пансиони, хтори буду присутни шицки 6 днї и хтори буду провадзиц школярох у витворйованю шицких планованих активносцох.

Потребне же школи приявели **10 школярох и 1 фахового сотруднїка** (або наставнїка/професора у винїмкових случайох), хтори виполнюю предвидзени критериюми.

 Предвидзени активносци ше орґанизує у складзе зоз актуалну епидемиолоґийну ситуацию и согласно розпорядку хтори состави Секретарият.

Зоз финансийну потримовку хтору ше дава зоз тим Конкурсом промовує ше, односно щици явни интерес яки утвердзени з одредбами члена 6, 7, 8. и 9. Закона о основох системи образованя и воспитаня («Службени глашнїк РС», число 88/2017, 27/2018 – др. закони, 10/2019, 6/2020 и 129/2021).

**КРИТЕРИЮМИ ЗА РОЗПОДЗЕЛЬОВАНЄ СРЕДСТВОХ**

При одредзованю висини средствох за додзельованє, у складзе зоз Правилнїком ше будзе применьовац тоти критериюми:

1. ступень уключеносци цильней ґрупи хторей програма/проєкт наменєни;
2. потерашнї искуства у реализациї програмох/проєктох з якима ше доприноши унапредзованю образовно-воспитней роботи;
3. критериюми за школярох: зоз тим проєктом можу буц облапени школяре хтори участвовали найменєй на општинских змаганьох з обласци природних и дружтвених наукох, култури и уметносци або хтори предходну класу закончели з найменєй барз добрим успихом;
4. критериюми за фахових сотруднїкох (або наставнїкох/професорох у винїмкових случайох): диплома о одвитуюцим образованю у складзе зоз одвитуюцима предписанями;
5. почитованє специфичносци установи и социялней политики локалней самоуправи:
6. суми средствох од видаваня обєкту або часци обєкту яку ше уплацело до буджету Автономней покраїни Войводини у предходним календарским року кед конкурс розписани.

**СПОСОБ АПЛИКОВАНЯ**

 Прияву ше подноши у писаней форми, на єдинственим формуларе хтори ше обяви на интернет-боку Секретарияту.

**Єдна установа може поднєсц єдну прияву.**

Ґу прияви на Конкурс, подноси ше виполнєни єдинствени формулар прияви зоз числом школярох як и фаховим сотруднїком (або наставнїком/професором у винїмкових случайох) за хтори школа апликує (у часци формулару прияви хтори ше одноши на школяра – уписує ше лєм число школярох без наводзеня особних податкох школяра, а у часци формулару прияви хори ше одноши на фахового сотруднїка (або наставнїка/професора у винїмкових случайох), треба же би ше за того фахового сотруднїка (або наставнїка/професора у винїмкових случайох) – без наводзеня особних податкох, наведло компетенциї и пол.

О додзельованю средствох хасновательом одлучує покраїнски секретар на предкладанє Комисиї за запровадзованє конкурсу, хтора розпатра прияви цо сцигли. При розпатраню приявох на конкурс, Комисия будзе брац до огляду програми и проєкти у обласци основного и штреднього образованя и воспитаня хтори ше одноша на:

1. **Модернизацию воспитно-образовней роботи**

1a) осучасньованє наставного процесу прейґ иновативносци и креативносци шицких учашнїкох,

1. **Усоглашованє образованя з потребами тарґовища роботи**

2a) унапредзованє поднїмательного духу, розвой практичних и животних схопносцох, професионална ориєнтация и кариєрне водзенє, дзвиганє квалитету фаховей пракси,

1. **Потримовка инклузивному образованю и превенциї вчасного напущованя формалного образованя**

3a) потримовку школяром хтори маю винїмково способносци, розвой талантох у складзе з їх образовно-воспитнима потребами (зоз присподобйованьом способу и условийох роботи, збогацованьом и преширйованьом наставних змистох, змаганями школярох хтори нє орґанизує Министерство просвити/медзиреґионални, медзинародни).

Основни и штреднї школи докази о виполньованю условийох за школярох и фахових сотруднїкох (або наставнїкох/професорох у винїмкових случайох) доручую на вимаганє Секретарияту, при составяню розпорядку участвованя, а за точносц податкох яки наведзени у формуларе прияви, одвичательни директор школи.

Секретарият затримує право од подношителя вимаганя, по потреби, питац додатну документацию або информациї.

Кед прияву подписує особа хтора ма овласценє, нєобходне приложиц шорове овласценє за подписованє истей.

Кед основна або штредня школа витворела приход од видаваня до закупу обєкту або часци обєкту у явней власносци Автономней покраїни Войводини, ґу прияви на конкурс нєобходне доручиц контракт о закупу обєкту або часци обєкту у явней власносци Автономней покраїни Войводини, хтори бул на моци у предходним календарским року у одношеню на рок кед розписани конкурс и доказ о уплацованю средствох до буджету Автономней покраїни Войводини, зоз предходного календарского року у одношеню на рок кед розписани конкурс.

Ґу Прияви на Конкурс, прикладаме вам Здравствени лїст школяра хтори нєобходне виполнїц и **доручиц фаховому сотруднїкови** (або наставнїкови/професорови у винїмкових случайох) **школи** хтори будзе провадзиц дзецко. Здравствени лїст ше **нє доручує** Секретарияту.

Комисия нє будзе розпатрац:

* нєподполни прияви;
* нєблагочасни прияви;
* нєдошлєбодзени прияви (прияви хтори поднєсли нєовласцени особи и субєкти хтори нє предвидзени зоз конкурсом);
* прияви хтори ше нє одноша на з конкурсом предвидзени наменки,
* прияви хасновательох хтори у предходним року нє оправдали додзелєни средства прейґ финансийних и наративних звитох,
* прияви хасновательох хтори наративни/финансийни звит о реализациї програмох/проєктох зоз предходного року нє доручели у предвидзених терминох.

Резултати конкурса ше обяви на интернет-боку Секретарияту.

**Термин за подношенє приявох на конкурс то 7. септембер 2023. року.**

Прияви з потребну документацию ше подноши на адресу:

Покраїнски секретарият за образованє, предписаня, управу

и национални меншини – национални заєднїци

«**Конкурс за финансованє и софинансованє проєктох у обласци дзвиганя квалитету образовно-воспитного процесу основного и штреднього образованя – трошки оспособйованя талантованих школярох основних и штреднїх школох зоз териториї АП Войводини и анґажованя фахових сотруднїкох на Андревлю за 2023. рок»**

Булевар Михайла Пупина 16

21000 Нови Сад

Формулар питальнїка мож превжац **од** **23. авґуста 2023. року** на урядовим интернет-боку Покраїнского секретарияту за образованє, предписаня, управу и национални меншини – национални заєднїци: [**www.puma.vojvodina.gov.rs**](http://www.puma.vojvodina.gov.rs/)**.**

Информациї у вязи з зоз конкурсом мож достац на телефон: 021/ 487 4035 и 021/487 4330.

 **ПОКРАЇНСКИ СЕКРЕТАР,**

   Жолт Сакалаш